Poliţia spune că de săptămâna viitoare va da amenzi celor care folosesc abuziv trecerea de pietoni.

Mai mult, autorităţile intenţionează să mai amenajeze o a doua trecere de pietoni pentru persoanele cu dizabilităţi, la intrarea în staţiune dinspre Braşov.

Poliţia rutieră a decis să amenajeze această trecere de pietoni cu semafor pentru a permite şi persoanelor care nu pot urca pe pasarele să traverseze DN1.

Cu toate că trecerea de pietoni este destinată pietonilor în scaun cu rotile, mamelor cu copii în cărucior sau celor care au probleme serioase de vedere, zeci de turişti şi localnici o traversează fără ezitare.

Poliţiştii spun că sistemul nu permite acţionări succesive care să fragmenteze traficul autovehiculelor şi că pe stâlpii semafoarelor sunt aplicate instrucţiunile de folosire.